ओबामा का कहना है कि वे सोचते हैं कि समान लिंग यानि पुरुष-पुरुष और महिला महिला वाले भी एक दूसरे के साथ विवाह करने में सक्षम होने चाहिए.हाल ही में उपराष्ट्रपति जो बाइडन और कैबिनेट सदस्य अर्ने डंकन ने भी समलैंगिकों के विवाह के लिए अपना समर्थन जताया था.ओबामा का कहना है कि समलैंगिकों के विवाह पर उनके विचार तब बदले जब उन्होंने अपने ही कुछ कर्मचारियों को संबंधों के लिए प्रतिबद्ध पाया.ओबामा की इस टिप्पणी से एक दिन पहले ही अमरीका के नॉर्थ कैरोलिना राज्य ने उस संविधान संशोधन को मंजूरी दी है जिसमें समलैंगिकों के विवाह करने पर प्रतिबंध लगाया गया है.मंगलवार को हुए गैलप सर्वेक्षण से संकेत मिला है कि अमरीका के पचास प्रतिशत लोग समलैंगिकों के विवाह को वैधानिकता प्रदान करने के पक्ष में हैं.वहीं 48 प्रतिशत अमरीकियों का कहना है कि वे ऐसे किसी कदम का विरोध करेंगे.राष्ट्रपति बराक ओबामा पर दबाव था कि वो इस मुद्दे पर अपनी राय जाहिर करें.अमरीका में 31 राज्यों ने समलैंगिक विवाह के खिलाफ संविधान संशोधन किए हैंइस वर्ष नवम्बर में होने वाले राष्ट्रपति चुनावों में बराक ओबामा को कड़ी चुनौती देने का इरादा रखने वाले रिपब्लिक पार्टी के उम्मीदवार मिट रोमनी ने दोहराया है कि वो समलैंगिक विवाहों का समर्थन नहीं करते हैं.वैसे समलैंगिकों के विवाह का समर्थन करने वाले बराक ओबामा अमरीका के पहले राष्ट्रपति है.